BANPU ดีด 2% โบรกคาดกำไร Q3 แตะ 1.20 หมื่นล้าน ชูเป้า 20 บ.
BANPU ดีด 2% โบรกคาดกำไรไตรมาส 3/65 แตะ 1.20 หมื่นล้านบาท ปริมาณขายที่แข็งแกรงของ ITM, ASP ที่สูงเป็นประวัติการณ์ทั้งที่ ITM และ CEY รวมถึงผลการดําเนินงานที่ดีขึ้นของธุรกิจไฟฟ้า แนะนำ “ซื้อ” ราคาเป้าหมาย 20 บาท
BANPU ดีด 2% โบรกคาดกำไรไตรมาส 3/65 แตะ 1.20 หมื่นล้านบาท ปริมาณขายที่แข็งแกรงของ ITM, ASP ที่สูงเป็นประวัติการณ์ทั้งที่ ITM และ CEY รวมถึงผลการดําเนินงานที่ดีขึ้นของธุรกิจไฟฟ้า แนะนำ “ซื้อ” ราคาเป้าหมาย 20 บาท
6 ต.ค. 2565

ผู้สื่อข่าวรายงานว่า วันนี้ (6 ต.ค. 65) ราคาหุ้น บริษัท บ้านปู จำกัด (มหาชน) หรือ BANPU ณ เวลา 10:33 น. อยู่ที่ระดับ 12.70 บาท บวก 0.30 บาท หรือ 2.42% สูงสุดที่ระดับ 12.70 บาท ต่ำสุดที่ระดับ 12.60 บาท ด้วยมูลค่าการซื้อขาย 79.77 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ สำหรับหุ้น BANPU หากไม่รวมกําไรที่เกิดขึ้นเพียงครั้งเดียว 5.6 พันล้านบาท จากซื้อ XTO shale gas ในไตรมาส 2 กําไรสุทธิในไตรมาส 3/65 จะเพิ่มถึง 67% จากไตรมาสก่อน และ 240% จากงวดเดียวกันของปีก่อน เป็น 1.20 หมื่นล้านบาท (EPS 1.80 บาท) ปริมาณขายที่แข็งแกรงของ ITM, ASP ที่สูงเป็นประวัติการณ์ทั้งที่ ITM และ CEY รวมถึงผลการดําเนินงานที่ดีขึ้นของธุรกิจไฟฟ้า แต่จะขาดทุนจากการป้องกันความเสี่ยง โดยเฉพาะจากธุรกิจก๊าซ ทั้งนี้ไม่มีป้องกันความเสี่ยงธุรกิจถานหินแล้ว เหลือแต่ก๊าซเท่านั้น แนะนํา “ซื้อ” ราคาเป้าหมาย 20 บาท